ร้าน Everest เป็นร้านขายน้ำผลไม้ปั่นในซอยเพชรบุรี 5 ค่ะ ตั้งอยู่บริเวณท้ายซอย ใกล้กับ Family mart โดยเป็นแผงลอยเล็กๆ ตั้งอยู่หน้าร้านอินเตอร์เน็ต ตกแต่งอย่างน่ารักด้วยเมนูที่เป็นรูปผลไม้ที่วาดขึ้นเองหลากสีสัน ร้านมองหาไม่ยาก โดยจะมีป้ายวางไว้หน้าร้านมองเห็นค่อนข้างชัดเจน

สำหรับเมนูของทางร้านก็จะเป็นน้ำผลไม้ปั่น มีทั้งปั่นเดี่ยวๆ ปั่นคู่ ปั่นหมู่หรือปั่นกับโยเกิร์ต และพวกชาเขียว โกโก้ค่ะ โดยที่ลูกค้าสามารถเลือกผลไม้ที่ที่ร้านมีอยู่แล้วให้ปั่นผสมกันได้ด้วยค่ะ เรามักจะสั่งสตรอเบอร์รี่ปั่นและเสาวรสปั่น ...คุณพ่อค้ายังเคยแซวว่าไม่กินอย่างอื่นเลย 

+ สตรอเบอร์รี่ปั่น (35 บาท)
   เป็นสตรอเบอร์รี่แช่แข็งปั่นค่ะ รสชาติมาตรฐานมาก เพราะเค้ามีการชั่งสตรอเบอร์รี่ก่อนปั่นด้วย แถมใช้ถ้วยตวงน้ำเชื่อมอีก สามารถเลือกได้ค่ะว่าชอบหวานแค่ไหน 

+ เสาวรสปั่น (40 บาท)
   เป็นน้ำเสาวรสสดปั่น รสชาติออกเปรี้ยวหวาน แต่มีรสเค็มของเกลือมาตัด กลมกล่อมดี ชอบกินเวลาอากาศร้อนๆ เหนื่อยๆ

+ สตรอเบอร์รี่ เสาวรส แอปเปิ้ลเขียว (45 บาท)
   เมนูนี้เป็นเมนูสั่งมาลองค่ะ เลือกผลไม้ที่ชอบ แล้วให้คุณพ่อค้าลองปั่นให้ เออ แปลกดี ฮ่าๆ แต่ชอบแบบเดี่ยวๆ มากกว่าค่ะ

สรุปคือร้านไม่มีที่นั่ง เหมาะสำหรับคนเดินผ่านไปมาเหนื่อยๆ แวะซื้อน้ำแล้วเดินไปกินไปไรงี้ค่ะ น้ำปั่นอร่อยดี และร้านดูสะอาด